b'\n_START_ARTICLE_\nKes\xc3\xa4universiadit 2011\n_START_PARAGRAPH_\nXXVI kes\xc3\xa4universiadit j\xc3\xa4rjestettiin Shenzheniss\xc3\xa4, Kiinassa 12.\xe2\x80\x9323. elokuuta 2011. Kes\xc3\xa4universiadit olivat j\xc3\xa4rjestyksess\xc3\xa4\xc3\xa4n 26:nnet, kilpailuja j\xc3\xa4rjestettiin 305 kaikkiaan 22 lajissa. Kilpailuihin osallistui yli 7\xc2\xa0500 urheilijaa 152 maasta. Kisais\xc3\xa4nnyytt\xc3\xa4 hakivat my\xc3\xb6s Taiwanin Kaohsiung, Puolan Pozna\xc5\x84, Ven\xc3\xa4j\xc3\xa4n Kazan ja Espanjan Murcia. Suomi l\xc3\xa4hetti kes\xc3\xa4universiadeihin 102 urheilijaa. Shenzhenin metroverkostoa laajennettiin merkitt\xc3\xa4v\xc3\xa4sti ennen tapahtumaa._NEWLINE_Universiadeissa kilpailtiin kolmentoista vakiolajin \xe2\x80\x93 jalkapallo, judo, koripallo, lentopallo, miekkailu, p\xc3\xb6yt\xc3\xa4tennis, rytminen voimistelu, telinevoimistelu, tennis, uimahypyt, uinti, vesipallo ja yleisurheilu - lis\xc3\xa4ksi yhdess\xc3\xa4toista kisaj\xc3\xa4rjest\xc3\xa4j\xc3\xa4n valitsemassa lajissa. N\xc3\xa4m\xc3\xa4 lajit ovat aerobic, ammunta, beach volley, golf, jousiammunta, painonnosto, purjehdus, py\xc3\xb6r\xc3\xa4ily, shakki, sulkapallo sek\xc3\xa4 taekwondo._NEWLINE_Eniten mitaleja ker\xc3\xa4si is\xc3\xa4nt\xc3\xa4maa Kiina \xe2\x80\x93 145 mitalia, toiseksi tuli Ven\xc3\xa4j\xc3\xa4, ker\xc3\xa4ten 132 mitalia. Kolmanneksi ylsi Etel\xc3\xa4-Korea 79 mitalilla. Suomalaisittain paras sijoitus oli Tuula Tenkasen viides sija purjehduksen Laser Radial-luokassa._NEWLINE_Shenzhen Bay Sports Center oli kilpailujen avajaisten ja tapahtumien j\xc3\xa4rjestyspaikka.'